Съгласно чл. 26, ал. 2, ал. 3 и ал. 4, изречение първо от Закона за нормативните актове, чрез публикуване на настоящия проект на Програма за енергийна ефективност на Община Криводол за периода 2023 – 2030 г., на заинтересованите се предоставя 30-дневен срок на предложения и становища по предложения проект.

Проектът, заедно с мотивите се публикува на основание чл. 26, ал. 3 от Закона за

нормативните актове и във връзка с чл. 77 от Административнопроцесуалния кодекс.

Предложения и становища могат да бъдат депозирани в Община Криводол - Център за административно обслужване, находящ се в гр. Криводол, ул. „Освобождение” № 13 или на е-mail: krivodol@mbox.is-bg.net

**МОТИВИ ЗА ПРИЕМАНЕ**

**на Програма за енергийна ефективност на Община Криводол за периода 2023 – 2030 г.**

**1.Причини, които налагат приемане на програмата:**

Съгласно изискванията на чл. 12, ал. 2 от Закона за енергийната ефективност, държавната политика в областта на енергийната ефективност се изпълнява от всички държавни и местни органи, като за целта тези органи разработват и приемат програми по енергийна ефективност, съответстващи на целите, заложени в:

* Интегрирания план в областта на енергетиката и климата на Република България 2021-2030 г. (ИНПЕК),
* Националния план за действие по енергийна ефективност;
* Националния план за сгради с близко до нулево потребление на енергия;
* Националната дългосрочна програма за насърчаване на инвестиции за изпълнение на мерки за подобряване на енергийните характеристики на сградите от обществения и частния национален жилищен и търговски сграден фонд;
* Указанията на Агенцията за устойчиво енергийно развитие (АУЕР) за разработване на програми за енергийна ефективност.

Програмите по енергийна ефективност се разработват при отчитане на стратегическите цели и приоритети на регионалните планове за развитие на съответните райони, изготвяни на основание чл. 4, ал. 3 от Закона за регионалното развитие, както и въз основа на перспективите за устойчиво икономическо развитие на съответните райони за икономическо планиране.

**2.Целите, които се поставят:**

Основните цели, които поставя програмата са:

* намаляване на зависимостта на общините от доставка на енергия и енергоносители;
* намаляване разходите за енергия и съответно повишаване на жизнения стандарт и качеството на живот;
* повишаване конкурентоспособността на местната икономика;
* откриване на иновативни производства и нови работни места;
* смекчаване на последиците от изменението на климата чрез намаляване емисиите на парникови газове по разходно ефективен начин.

**3. Очаквани резултати от прилагането:**

 Програмата за енергийната ефективност на Община Криводол за периода 2023 – 2030 г., предвижда основните цели, действия и мерки за развитие на общинската политика в областта на енергийна ефективност в съответствие с националното законодателство и добрите европейски практики в областта на енергийната ефективност.

 Реализацията на общинската програма за енергийна ефективност води до:

• намаляване на зависимостта на общините от доставка на енергия и енергоносители;

• намаляване разходите за горива и енергия;

• подобряване на експлоатационните характеристики за удължаване на жизнения

цикъл на сградите;

• обновяване облика на населените места и съответно повишаване на жизнения стандарт и качеството на живот;

• повишаване сигурността на снабдяването с енергия и топлинния комфорт;

• намаляване емисиите на парникови газове и ограничаване на негативното въздействие върху околната среда и климата.

**4. Финансови средства, необходими за прилагането:**

Източниците на финансиране, описани в Програмата за енергийната ефективност на Община Криводол за периода 2023 – 2030 г. са: собствени средства, републикански бюджет – под формата на субсидии, компенсации или Национални програми, подобни на Националната програма за ЕЕ на многофамилни жилищни сгради, европейските програми и фондове, частни инвестиции, Публично-частно партньорство (ПЧП) и др..

**5. Анализ за съответствие с правото на Европейския съюз.**

Настоящата програма е създадена в съответствие с европейското и българско законодателство и не противоречи на норми от по-висока степен.

**6. Правни основания.**

Чл. 21, ал. 1, т.12 от ЗМСМА, чл. 12, ал. 2 от ЗЕЕ.